Müfti Cami

Müfti Cami — Kefe şeerindeki cuma camisi. Şeer ve civarlarında saqlanıp qalğan tek bir tarihiy musulman ibadethanesi. Tarih 1623-1637 seneleri türkler tarafından Osmanlı üslübinde qurulğan. Qırım Rusiye tarafından zapt etilgen soñ, ermeni katoliklerine berilip kilse olaraq qullanılğan edi. Sovet zamanında kilse qapatıldı, tarihiy bina 1975 s. restavratsiya etildi ve 1990 seneleri yerli musulman cemaatına berildi. Mimarlıq Binanıñ esas qısmı taş ve toladan qurulğan bir kub. Töpesinde on eki haneli bir qubbe bar. Cami yanındaki minare sekiz haneli, kireç taştan yasalğan. Caminiñ yanında eski taş qalavı qalımtısi ve amam viraneleri saqlanıp qaldı. Cami bir qaç kere ğayrıdan qurulğanına baqmadan, saqlanıp qalğan ilk detallerine köre, bizans örnekleri ve meşur osmanlı mimarı Sinan mektebiniñ tesiri körüne. Galereya İhtar